Kamu bisa jelasin ke aku soal 12 Désémber dalam bahasa sunda?

12 Désémber nyaéta poé ka-346 dina sataun (ka-347 dina taun kabisat) dina kalénder Gregorian, sésana 19 poé.

1098 – Perang Salib Kahiji: Pangepungan Marrotal Numan: Kaum Salib norobos bénténg kota sarta nelasan 20.000 pangeusina. Sanggeus béakkeun kadaharan, maranéhna jadi kanibal.

1781 – Perang Révolusionér Amérika: Patempuran Ushant Kadua: Armada laut Inggris dipingpin ku kapal HMS Victory ngéléhkeun armada laut Perancis.

1862 – Perang Sipil Amérika: Kapal USS Cairo tikelebuh di Leuwi Yazoo, jadi kapal nu maké palindung nu munggaran nu dilelepkeun ku ranjau kontrol.

1866 – Beledugan Oaks: Pangparah-parahna babancén tambang di Inggris, nelasan 361 panambang jeung nu narulungan.

1901 – Guglielmo Marconi nampa sinyal radio antar benua nu munggaran nyaéta hurup "S" [***] dina kode Morsé), di Pasir Sinyal di St John's, Newfoundland.

1925 – Majelis Iran ngistrénan Reza Khan minangka Shah Iran anyar, ngamimitian dinasti Pahlevi.

1941 – Perang Dunia II: Karajaan Inggris nyatakeun perang ka Bulgaria. Hongaria jeung Romania nyatakeun perang ka Amérika Sarikat. India nyatakeun perang ka Jepang.

1941 – Adolf Hitler nyatakeun kudu sageuwat-geuwatna panumpuran urang Yahudi dina hiji pasamoan di Reich Chancellery (pasamoan para patinggi Nazi).

1942 – Perang Dunia II: Pasukan Jérman ngamimitian Operasi Badéy Usum Tiis, hiji usaha pikeun ngudaran kepungan pasukan Axis nalika Patempuran Stalingrad.

1963 – Kénya meunang kamerdékaan ti Karajaan Inggris.

1979 – Lini 8.2 Mw Tumaco ngeundeuk-ngeundeuk Kolombia jeung Ékuador ku inténsitas Mercalli maksimum IX (Kasar), nelasan 300-600 jalma sarta ngahasilkeun tsunami tohaga.

1984 – Maaouya Ould Sid'Ahmed Taya jadi présidén Mauritania katilu sabada kudéta ka Mohamed Khouna Ould Haidalla nalika Haidalla keur nyanyabaan.

1985 – Arrow Air Flight 1285, hiji pasawat McDonnell Douglas DC-8, ragrag sabada leupas landas ti Gander, Newfoundland, nelasan 256 jalma dina jero kapal, kaasup 236 anggota Divisi Airborne ka-101 Amérika Sarikat.

1991 – Féderasi Rusia narik diri tina Pasini Pangadegan USSR.

1992 – Lini 7,8 Mw disusul ku tsunami di Pulo Florés, saheunteuna 2.500 urang palastra, leuwih ti 500 tatu sarta kurang leuwih 90.000 jama leungiteun imahna.

2015 – Kasapukan Paris pakait jeung Konvénsi Rancangan Gawé ngeunaan Parobahan Iklim diadopsi.